Document ID: 32010D0790

KOMISIJOS SPRENDIMAS
2010 m. gruodžio 15 d.
dėl korekcinių koeficientų, nuo 2009 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2010 m. sausio 1 d. taikytinų trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, patikslinimo
(2010/790/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo, ypač į jos 336 straipsnį,
atsižvelgdama į Tarybos reglamentu (EEB, Euratomas, EAPB) Nr. 259/68 (1) nustatytus Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, ypač į jų X priedo 13 straipsnio antrąją pastraipą,
kadangi:
(1)
Tarybos reglamentu (ES) Nr. 768/2010 (2) pagal Tarnybos nuostatų X priedo 13 straipsnio pirmąją pastraipą nustatyti korekciniai koeficientai, nuo 2009 m. liepos 1 d. taikytini trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta.
(2)
Pagal Tarnybos nuostatų X priedo 13 straipsnio antrąją pastraipą reikėtų patikslinti nuo 2009 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2010 m. sausio 1 d. taikytinus kai kuriuos iš šių korekcinių koeficientų, nes, remiantis Komisijos turimais statistiniais duomenimis, pagal korekcinį koeficientą ir atitinkamą valiutos keitimo kursą apskaičiuojamas pragyvenimo išlaidų kitimas kai kuriose trečiosiose šalyse buvo 5 % didesnis nuo paskutinio jų nustatymo,
PRIĖMĖ ŠĮ SPRENDIMĄ:
1 straipsnis
Tikslinami kai kuriose priede nurodytose trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikytini korekciniai koeficientai. Priede pateiktos šešios mėnesinės lentelės, kuriose tiksliai nurodomos šalys ir kiekvienai iš šių šalių taikytinos datos iš eilės (2009 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2010 m. sausio 1 d.).
Atlyginimams apskaičiuoti naudoti valiutos keitimo kursai nustatyti remiantis Finansinio reglamento įgyvendinimo taisyklėmis ir atitinka pirmojoje pastraipoje minėtas datas.
2 straipsnis
Šis sprendimas įsigalioja pirmą kito mėnesio po jo paskelbimo Europos Sąjungos oficialiajame leidinyje dieną.
Priimta Briuselyje 2010 m. gruodžio 15 d.

Labels: 2
5
10
9
15